CELEX: 62015TA0339
Language: el
Date: 2018-04-16 00:00:00
Title: Υποθέσεις T-339/15 έως T-343/15: Απόφαση του Γενικού Δικαστηρίου της 16ης Απριλίου 2018 — Polski Koncern Naftowy Orlen κατά EUIPO (Σχήμα πρατηρίου καυσίμων) [Σήμα της Ευρωπαϊκής Ένωσης — Αίτηση καταχωρίσεως τρισδιάστατων σημάτων της Ευρωπαϊκής Ένωσης — Σχήμα πρατηρίου καυσίμων — Απόλυτος λόγος απαραδέκτου — Διακριτικός χαρακτήρας — Άρθρο 65, παράγραφος 4, του κανονισμού (ΕΚ) 207/2009 [νυν άρθρο 72, παράγραφος 4, του κανονισμού (ΕΕ) 2017/1001] — Πράξεις με τις οποίες γίνονται πλήρως δεκτά τα αιτήματα της προσφεύγουσας — Απόφαση του τμήματος προσφυγών περί αναπομπής — Δεσμευτικός χαρακτήρας του σκεπτικού αποφάσεως περί αναπομπής — Παραδεκτό — Υποχρέωση αιτιολογήσεως]

4.6.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/22
            
         Απόφαση του Γενικού Δικαστηρίου της 16ης Απριλίου 2018 — Polski Koncern Naftowy Orlen κατά EUIPO (Σχήμα πρατηρίου καυσίμων)
   (Υποθέσεις T-339/15 έως T-343/15) (1)
   
   ([Σήμα της Ευρωπαϊκής Ένωσης - Αίτηση καταχωρίσεως τρισδιάστατων σημάτων της Ευρωπαϊκής Ένωσης - Σχήμα πρατηρίου καυσίμων - Απόλυτος λόγος απαραδέκτου - Διακριτικός χαρακτήρας - Άρθρο 65, παράγραφος 4, του κανονισμού (ΕΚ) 207/2009 [νυν άρθρο 72, παράγραφος 4, του κανονισμού (ΕΕ) 2017/1001] - Πράξεις με τις οποίες γίνονται πλήρως δεκτά τα αιτήματα της προσφεύγουσας - Απόφαση του τμήματος προσφυγών περί αναπομπής - Δεσμευτικός χαρακτήρας του σκεπτικού αποφάσεως περί αναπομπής - Παραδεκτό - Υποχρέωση αιτιολογήσεως])
   (2018/C 190/40)
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Polski Koncern Naftowy Orlen SA (Płock, Πολωνία) (εκπρόσωποι: M. Siciarek, J. Rasiewicz και M. Kaczmarska, δικηγόροι)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: A. Folliard-Monguiral και E. Sliwinska)
   
      Αντικείμενο
   
   Πέντε προσφυγές κατά των αποφάσεων του πέμπτου τμήματος προσφυγών του EUIPO της 2ας Απριλίου 2015 (υποθέσεις R 2245/2014-5, R 2247/2014-5, R 2248/2014-5, R 2249/2014-5 και R 2250/2014-5), σχετικά με αιτήσεις καταχωρίσεως τρισδιάστατων σημείων αποτελούμενων από το σχήμα πρατηρίου καυσίμων ως σημάτων της Ευρωπαϊκής Ένωσης.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Συνεκδικάζει τις υποθέσεις T-339/15 έως T-343/15 προς έκδοση κοινής αποφάσεως.
            
         
               2)
            
            
               Απορρίπτει τις προσφυγές ως απαράδεκτες για τα προϊόντα και τις υπηρεσίες που δεν περιλαμβάνονται μεταξύ των προϊόντων και υπηρεσιών που συνήθως πωλούνται ή παρέχονται από πρατήρια καυσίμων (καύσιμα αεροπορίας, οπτάνθρακας πετρελαίου, ξυλόλια και καύσιμα χονδρικώς).
            
         
               3)
            
            
               Ακυρώνει τις αποφάσεις του πέμπτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 2ας Απριλίου 2015 (υποθέσεις R 2245/2014-5, R 2247/2014-5, R 2248/2014-5, R 2249/2014-5 και R 2250/2014-5) για τα λοιπά προϊόντα και τις υπηρεσίες πέραν εκείνων που δεν περιλαμβάνονται μεταξύ των προϊόντων και υπηρεσιών που συνήθως πωλούνται ή παρέχονται από πρατήρια καυσίμων (καύσιμα αεροπορίας, οπτάνθρακας πετρελαίου, ξυλόλια και καύσιμα χονδρικώς) και που καλύπτονται από τα σήματα των οποίων ζητείται η καταχώριση.
            
         
               4)
            
            
               Καταδικάζει το EUIPO στα δικαστικά έξοδά του και στα τέσσερα πέμπτα των δικαστικών εξόδων της Polski Koncern Naftowy Orlen SA, η δε εταιρία αυτή φέρει το ένα πέμπτο των δικαστικών εξόδων της.
            
         
      (1)  EE C 279 της 24.8.2015.